Megérkeztek a Nemzeti Húsgalamb Program alapjait szolgáló tenyészanyagok első példányai Görbeházára

– írja Nagy István, mezőgazdasági miniszter, és nem is árul zsákbamacskát, sokkal inkább ketrecbegalambot. A 15 képből álló galériában minden fontos és kevésbé fontos szögből meg lehet nézni a nemzetünk húsgalambjait.

Szárnyaló gazdaság

Azoknak az olvasóinknak, akik most nem értik, mit olvasnak éppen, szeretnénk jelezni, hogy épp a magyar vidékfejlesztés egyik innovatív ötletét, ugyanis prémium mezőgazdasági exportcikknek alkalmas a galambhús. És ez nem vicc, az ambíciózus galambprogram tényleg betölthet egy piaci rést.

A cél, hogy újra elérje az ország az évi 1000 tonna körüli kibocsátást, egyelőre azt lőtték be, 5 év alatt mindenképpen jussanak el 500 tonnáig. Mint mondta, stabil mennyiség termelése esetén keresletből nem lesz hiány, hiszen a hagyományos európai piacok (pl. Németország, Franciaország, Svájc) mellett az utóbbi időben keletről (pl. Oroszország, Kína, Szaúd-Arábia) is érdeklődnek a magyar galambhús iránt. Bővebben itt írtunk a programról.